stanford-oval/wikipedia huggingface dataset:
เทวทูตแห่งโลกมืด
เนื้อเรื่อง

ในปี 2012 เกิดเชื้อไวรัสมรณะแพร่ระบาดไปทั้งโลก เชื้อไวรัสนี้จะส่งผลให้ผู้ที่อายุเกินกว่า 13 ปีล้มตายลง ประชากรมนุษยชาติที่เหลือรอดมีอยู่เพียง 10% และโลกก็เผชิญกับสิ่งมีชีวิตที่เรียกว่า "ทหารม้าวันสิ้นโลก" หรือ "สี่ทหารม้าแห่งยอห์น" เข้าคุกคาม ด้วยเหตุที่มนุษย์ลดลงอย่างมากนี้ ทำให้เผ่าพันธุ์แวมไพร์จำเป็นต้องนำมนุษย์มาทำเป็น "ปศุสัตว์" ให้เลือดแก่แวมไพร์ ในขณะที่เผ่าพันธุ์แวมไพร์ก็จะคอยคุ้มครองมนุษย์เหล่านั้น
เด็กในสถานสงคราะห์เด็กกำพร้า เฮียะกุยะ ได้รับการช่วยเหลือจากเหล่าแวมไพร์ และไปอาศัยอยู่ที่นครใต้ดินของเหล่าแวมไพร์ในฐานะปศุสัตว์ โดยที่เหล่าแวมไพร์โกหกว่า มนุษยชาติด้านบนนั้นได้ล่มสลายลงไปหมดสิ้นแล้วจากเชื้อไวรัส มิคาเอลลา พี่ใหญ่ซึ่งอาวุโสที่สุดต้องการพาพี่น้องทุกคนหนีออกไปจากที่นี่ไปสู่โลกภายนอก เขาจึงวางแผนเข้าไปตีสนิทกับแวมไพร์ขุนนาง ลอร์ด เฟริด บาธอรี และได้แอบชิงแผนที่ของนครใต้ดินและปืนพกมา ทั้งหมดไปถึงทางออกสู่โลกภายนอกแต่ก็ต้องพบกับเฟริดที่มาดักรอ เด็กคนอื่นๆถูกฆ่าตายหมด มิคาเอลใช้จังหวะนี้เอาตัวเข้าขัดขวางแวมไพร์ขุนนางคนนั้นเพื่อให้ ยู หนีไป แวมไพร์ขุนนางถูกยูใช้ปืนยิงที่หัวล้มลงไป มิคาเอลาได้รับบาดเจ็บหลักถึงขั้นที่ไม่อาจรอดได้ มิคาเอลบอกว่าตัวเองไม่รอดแล้วให้ยูรีบหนีไป อย่าให้ตนเองตายเปล่า แวมไพร์คนอื่นๆตามมา ทำให้ยูต้องตัดสินใจหนีออกไปสู่โลกภายนอกเพียงคนเดียวด้วยน้ำตา
ยูที่หนีออกไปภายนอก ได้รับการช่วยเหลือจากมนุษย์ที่เป็นทหารของกองทัพปีศาจจักรวรรดิญี่ปุ่น ในขณะที่มิคาเอลาที่กำลังจะตายได้รับการช่วยเหลือโดยอุปราชินีแวมไพร์ให้กลายเป็นแวมไพร์เพื่อที่จะมีชีวิตรอด เขาได้เป็นคนติดตามของเฟริด และมีฉายาในโลกแวมไพร์ว่า "คนโปรดของราชินี" เขามีชีวิตอยู่เพื่อต้องการได้อยู่กับยู คนที่เขารักมากที่สุดและเป็นครอบครัวเพียงคนเดียวที่เหลือรอดของเค้า ในขณะที่ยูเองก็ไม่อาจลืมเรื่องในอดีตได้ เขาเข้าร่วมกับกองทัพปีศาจจักรวรรดิญี่ปุ่นด้วยความแค้นอย่างที่สุดที่จะกำจัดแวมไพร์
แหล่งข้อมูลอื่น

เว็บไซต์หลัก (ญี่ปุ่น)
Official manga website (ญี่ปุ่น)
Official anime website (ญี่ปุ่น)
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
สมพร อัศวเหม

| สมพร อัศวเหมม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 29 พฤศจิกายน พ.ศ. 2539 – 6 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
 
ข้อมูลส่วนบุคคล
เกิด: 6 มิถุนายน พ.ศ. 2484 จังหวัดสมุทรปราการ ประเทศสยาม
เสียชีวิต: 13 มิถุนายน พ.ศ. 2550 (66 ปี) เขตบางกอกน้อย กรุงเทพมหานคร ประเทศไทย
คู่สมรส: วิไล อัศวเหม

สมพร อัศวเหม (6 มิถุนายน พ.ศ. 2484 – 13 มิถุนายน พ.ศ. 2550) อดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดสมุทรปราการ 5 สมัย และอดีตนายกองค์การบริหารส่วนจังหวัดสมุทรปราการ
ประวัติ

สมพร เกิดเมื่อวันที่ 6 มิถุนายน พ.ศ. 2484 ที่จังหวัดสมุทรปราการ เป็นบุตรของนายสุขะชัย กับนางสำอางค์ อัศวเหม มีพี่ชายคือ วัฒนา อัศวเหม และ สมศักดิ์ อัศวเหม (เป็นพี่ชายของอัครวัฒน์ อัศวเหม) เขาสำเร็จการศึกษาระดับปริญญาตรีจากสถาบันราชภัฏธนบุรี เขาเสียชีวิต ด้วยโรคมะเร็งเม็ดเลือด เมื่อวันที่ 13 มิถุนายน พ.ศ. 2550
นายสมพร สมรสกับนางวิไล อัศวเหม มีบุตร 3 คน คือ วรพร อัศวเหม รองนายกองค์การบริหารส่วนจังหวัดสมุทรปราการ อดีตประธานสภาเทศบาลเมืองบางปู วรพล อัศวเหม และชยุตม์วัฒน์ อัศวเหม
การทำงาน

สมพร อัศวเหม ได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการครั้งแรกในการเลือกตั้ง พ.ศ. 2531 สังกัดพรรคราษฎร และได้รับเลือกตั้งอีก 3 สมัยในสังกัดพรรคชาติไทย และในปี พ.ศ. 2539 สังกัดพรรคประชากรไทย และเขาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ จนกระทั่งนายกรัฐมนตรีลาออกจากตำแหน่งในเดือนพฤศจิกายน พ.ศ. 2540 ต่อมาเป็นรองหัวหน้าพรรคราษฎร ในปี 2542
ในปีเดียวกันนั้นเขาเป็นหนึ่งในสมาชิกกลุ่มงูเห่า ที่หันไปสนับสนุนนายชวน หลีกภัย เป็นนายกรัฐมนตรี ต่อมาในปี พ.ศ. 2544 เขาได้ลงสมัครรับเลือกตั้งในระบบบัญชีรายชื่อ สังกัดพรรคราษฎร แต่ไม่ได้รับเลือกตั้ง
นายสมพร ได้รับเลือกตั้งเป็นนายกองค์การบริหารส่วนจังหวัดสมุทรปราการ จนกระทั่งเสียชีวิตในปี 2550
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อำเภอกัลยาณิวัฒนา

| อำเภอกัลยาณิวัฒนา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Galyani Vadhana
วัดจันทร์
คำขวัญ: กัลยาณิวัฒนาสูงสง่า ป่าสนพันปี วัฒนธรรมประเพณีชนเผ่า พระธาตุเก่าล้ำค่า หกธาราแหล่งต้นน้ำ งามเลิศล้ำอำเภอในฝัน
แผนที่จังหวัดเชียงใหม่ เน้นอำเภอกัลยาณิวัฒนา
พิกัด: 19°4′1″N 98°17′40″E﻿ / ﻿19.06694°N 98.29444°E﻿ / 19.06694; 98.29444
ประเทศ:  ไทย
จังหวัด: เชียงใหม่
พื้นที่
 • ทั้งหมด: 674.58 ตร.กม. (260.46 ตร.ไมล์)
ประชากร (2566)
 • ทั้งหมด: 12,994 คน
 • ความหนาแน่น: 19.26 คน/ตร.กม. (49.9 คน/ตร.ไมล์)
รหัสไปรษณีย์ : 58130
รหัสภูมิศาสตร์: 5025
ที่ตั้งที่ว่าการ: ศูนย์ราชการอำเภอกัลยาณิวัฒนา บ้านใหม่พัฒนา หมู่ที่ 2 ตำบลแจ่มหลวง อำเภอกัลยาณิวัฒนา จังหวัดเชียงใหม่ 58130
 ส่วนหนึ่งของสารานุกรมประเทศไทย
กัลยาณิวัฒนา (ไทยถิ่นเหนือ: ) เป็นเขตการปกครองระดับอำเภอลำดับที่ 25 ของจังหวัดเชียงใหม่ และอันดับที่ 878 ของประเทศไทย จัดตั้งเมื่อ 26 ธันวาคม พ.ศ. 2552 โดยพระราชกฤษฎีกาตั้งอำเภอกัลยาณิวัฒนา จังหวัดเชียงใหม่ พ.ศ. 2552 และตั้งที่ว่าการอำเภอ ณ ตำบลแจ่มหลวง
อำเภอกัลยาณิวัฒนาเป็นอำเภอที่กระทรวงมหาดไทยได้กำหนดให้เป็น "โครงการอำเภอกัลยาณิวัฒนา เฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตรเนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554" ซึ่งดำเนินการโดยสำนักนโยบายและแผน สำนักงานปลัดกระทรวงมหาดไทย และหน่วยงานในสังกัดกระทรวงมหาดไทย โดยมีวัตถุประสงค์ให้อำเภอกัลยาณิวัฒนาเป็นอำเภอต้นแบบในการพัฒนาที่ยั่งยืน
ประวัติ

โครงการที่จะจัดตั้งอำเภอใหม่ในพื้นที่ดังกล่าวสามารถสืบย้อนไปได้ถึง พ.ศ. 2536 โดยเมื่อวันที่ 17 พฤษภาคม พ.ศ. 2546 สภาตำบลบ้านจันทร์ได้เสนอแยกกิ่งอำเภอออกจากสามตำบลในอำเภอแม่แจ่มได้มีการเตรียมการจัดตั้งกิ่งอำเภอใหม่เป็นเวลาหลายปี แต่ด้วยวิกฤตการณ์ทางการเงินในเอเชีย พ.ศ. 2540 ได้ทำให้อำเภอใหม่ทั้งหมดที่อยู่ในระหว่างการพิจารณาถูกรัฐบาลยกเลิกไปเพื่อหลีกเลี่ยงค่าใช้จ่ายเพิ่มเติม ก่อนที่จะกลับเข้าสู่ระเบียบการพิจารณาอีกครั้งในปี พ.ศ. 2548 โดยได้มีการจัดทำข้อเสนอและการศึกษาโดยจังหวัดเชียงใหม่และกรมการปกครอง กระทรวงมหาดไทย
วันที่ 2 ธันวาคม พ.ศ. 2551 คณะรัฐมนตรีไทยเห็นว่าพื้นที่ตำบลบ้านจันทร์ ตำบลแม่แดด และตำบลแจ่มหลวง แห่งอำเภอแม่แจ่ม จังหวัดเชียงใหม่ เป็นพื้นที่การท่องเที่ยว มีเนื้อที่ 674.58 ตารางกิโลเมตร และประชากร 10,561 คน  มีการจัดตั้งโครงการพระราชดำริหลายโครงการ มีสภาพภูมิประเทศเป็นป่าและภูเขาสูงชัน ทุรกันดาร การคมนาคมติดต่อเพื่อขอรับบริการต่างๆ จากหน่วยงานของรัฐ ณ ที่ว่าการอำเภอแม่แจ่ม เป็นไปด้วยความยากลำบาก การให้บริการของเจ้าหน้าที่ไม่สามารถให้บริการได้อย่างทั่วถึงครอบคลุมทุกพื้นที่ ประกอบกับพื้นที่ดังกล่าวประสบปัญหาด้านความสงบเรียบร้อย เรื่องยาเสพติด และปัญหาด้านการลักลอบการตัดไม้ทำลายป่า จึงเห็นชอบให้แยกพื้นที่ดังกล่าวมาจัดตั้งเป็นอำเภอใหม่ มีวัตถุประสงค์เพื่อเฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยเฉพาะ
อย่างไรก็ดี วันที่ 7 กรกฎาคม พ.ศ. 2552 พระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตรทรงพระกรุณาโปรดเกล้าโปรดกระหม่อม พระราชทานชื่ออำเภอที่จะจัดตั้งขึ้นใหม่นั้นตามที่กระทรวงมหาดไทยขอพระราชทาน ว่า "อำเภอกัลยาณิวัฒนา" แทนชื่อเดิมที่ใช้ว่า "วัดจันทร์"
เนื่องจากข้อเท็จจริงที่ว่ามีโครงการในพระราชดำริในพื้นที่ตำบลบ้านจันทร์ อำเภอที่จัดตั้งขึ้นใหม่นี้จึงไม่จำเป็นจะต้องจัดตั้งเป็นกิ่งอำเภอก่อนที่จะพัฒนาจนกลายเป็นอำเภอโดยสมบูรณ์ ที่ว่าการอำเภอกำลังอยู่ในระหว่างการก่อสร้างในหมู่ 2 ตำบลแจ่มหลวง จนกระทั่งก่อสร้างเสร็จ สภาตำบลบ้านจันทร์จะถูกใช้เป็นที่ว่าการอำเภอชั่วคราว
ดังนั้น เมื่อวันที่ 13 ตุลาคม พ.ศ. 2552 คณะรัฐมนตรีมีมติเห็นชอบร่าง "พระราชกฤษฎีกาตั้งอำเภอกัลยาณิวัฒนา จังหวัดเชียงใหม่" ตามที่กระทรวงมหาดไทยเสนอ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรลงพระปรมาภิไธยเมื่อวันที่ 18 ธันวาคม พ.ศ. 2552 ประกาศในราชกิจจานุเบกษา เล่ม 126 ตอนที่ 97 ก หน้า 7 ลงวันที่ 25 ธันวาคม พ.ศ. 2552 และมีผลใช้บังคับในวันรุ่งขึ้น โดยปรากฏเหตุผลในการประกาศใช้พระราชกฤษฎีกาฉบับนี้ว่า
"...โดยที่ตำบลแจ่มหลวง ตำบลบ้านจันทร์ และตำบลแม่แดด อำเภอแม่แจ่ม จังหวัดเชียงใหม่ มีท้องที่กว้างขวาง มีชุมชนและชุมนุมการค้าหนาแน่น มีสภาพเจริญขึ้นกว่าเดิมมาก แต่เนื่องจากมีภูมิประเทศตั้งอยู่ห่างไกล ทำให้ประชาชนไม่ได้รับความสะดวกในการติดต่อราชการ สมควรแยกตำบลดังกล่าวออกจากอำเภอแม่แจ่ม จังหวัดเชียงใหม่ และรวมตั้งเป็น อำเภอกัลยาณิวัฒนา จังหวัดเชียงใหม่ เพื่อประโยชน์แก่การปกครอง การให้บริการของรัฐ ความสะดวกของประชาชน และเพื่อส่งเสริมให้ท้องที่มีความเจริญยิ่งขึ้น ตลอดจนเพื่อเป็นการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ จึงจำเป็นต้องตราพระราชกฤษฎีกานี้"
ลักษณะที่ตั้ง

อำเภอกัลยาณิวัฒนา ตั้งอยู่ทางทิศตะวันตกเฉียงเหนือของจังหวัดเชียงใหม่ สภาพพื้นที่โดยทั่วไปเป็นป่าและภูเขาสูงชันล้อมรอบ ตั้งอยู่ในเขตป่าสงวนแห่งชาติ สภาพป่าเป็นป่าเบญจพรรณ มีอากาศหนาวเย็นตลอดทั้งปี เป็นพื้นที่ป่าไม้และภูเขา 378,245 ไร่ การเกษตร 30,391 ไร่ ที่อยู่อาศัย 3,327 ไร่ และพื้นที่โล่งสาธารณะ 4,635 ไร่ มีปริมาณน้ำฝนเฉลี่ย 1,225 มิลลิเมตรต่อปี ฝนตกเฉลี่ย 122 วันต่อปี
ลักษณะที่ตั้ง > อาณาเขต

อำเภอกัลยาณิวัฒนา มีอาณาเขตดังนี้
ทิศเหนือ ติดต่อกับอำเภอปาย (จังหวัดแม่ฮ่องสอน)
ทิศตะวันออก ติดต่อกับอำเภอสะเมิง
ทิศใต้ ติดต่อกับอำเภอแม่แจ่ม
ทิศตะวันตก ติดต่อกับอำเภอเมืองแม่ฮ่องสอน (จังหวัดแม่ฮ่องสอน)
การแบ่งเขตการปกครอง > การปกครองส่วนภูมิภาค

อำเภอกัลยาณิวัฒนาประกอบด้วย 3 ตำบล 21 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | บ้านจันทร์ | Ban Chan | 7 | 4,532 | 4,532 | (อบต. บ้านจันทร์) |
| 2. | แม่แดด | Mae Daet | 8 | 4,482 | 4,482 | (อบต. แม่แดด) |
| 3. | แจ่มหลวง | Chaem Luang | 7 | 3,980 | 3,980 | (อบต. แจ่มหลวง) |
| รวม | รวม | รวม | 22 | 12,994 | 12,994 (อบต.) | 12,994 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอกัลยาณิวัฒนาประกอบด้วยองค์กรส่วนปกครองท้องถิ่น (อปท.) 3 แห่ง ได้แก่
องค์การบริหารส่วนตำบลบ้านจันทร์  ครอบคลุมพื้นที่ตำบลบ้านจันทร์ทั้งตำบล
องค์การบริหารส่วนตำบลแม่แดด     ครอบคลุมพื้นที่ตำบลแม่แดดทั้งตำบล
องค์การบริหารส่วนตำบลแจ่มหลวง  ครอบคลุมพื้นที่ตำบลแจ่มหลวงทั้งตำบล
สภาพสังคม

อำเภอกัลยาณิวัฒนาประกอบด้วยชุมชนชาวเขาหลายเผ่า เช่น กะเหรี่ยง ม้ง และลีซอ เป็นต้น ประชากรของอำเภอกัลยาณิวัฒนาร้อยละ 95 เป็นชาวกะเหรี่ยง ประชากรส่วนน้อยคือ ชาวม้งอาศัยในตำบลแม่แดด และชาวลีซออาศัยที่บ้านเสาแดง ตำบลแจ่มหลวง ประชากรสองกลุ่มหลังนี้เพิ่งอพยพเข้าสู่อำเภอกัลยาณิวัฒนาเมื่อราวห้าทศวรรษที่ผ่านมา ส่วนใหญ่ประกอบอาชีพทำไร่ ทำนา ทำสวน และการทอผ้าเป็นอาชีพเสริม การสื่อสารใช้ภาษากะเหรี่ยงเป็นหลัก ประชากรมีทั้งกลุ่มที่นับถือศาสนาพุทธ ศาสนาคริสต์ และศาสนาพื้นเมืองดั้งเดิม อาศัยปะปนกัน
บริเวณนี้ประชากรกลุ่มปัจจุบันเพิ่งรับอิทธิพลจากศาสนาพุทธเมื่อราว 300 ปีก่อน ทั้งยังพบร่องรอยของซากศาสนสถานของศาสนาพุทธที่คาดว่าเป็นของชาวลัวะ ซึ่งเป็นชนพื้นเมืองดั้งเดิมกระจัดกระจายอยู่หลายแห่ง ในกาลต่อมาได้มีพระธรรมจาริกเข้ามาเผยแผ่ศาสนาและสร้างวัดช่วง พ.ศ. 2535 เป็นต้นมา ปัจจุบันอำเภอกัลยาณิวัฒนามีวัดในศาสนาพุทธทั้งหมด 9 แห่ง มีพุทธศาสนิกชนเป็นประชากรส่วนใหญ่ของตำบลแม่แดด ขณะที่ศาสนาคริสต์เริ่มเข้ามาเผยแผ่ในอำเภอกัลยาณิวัฒนาเมื่อ พ.ศ. 2477 โดยเริ่มเผยแผ่ที่บ้านหนองเจ็ดหน่วย บ้านใหม่พัฒนา บ้านแจ่มหลวง และบ้านเด่น มีมิชชันนารีก่อตั้งโรงเรียนสหมิตรวิทยาขึ้นในพื้นที่ เฉพาะตำบลแจ่มหลวง มีคริสต์ศาสนิกชนร้อยละ 95 และมีพุทธศาสนิกชนเพียงร้อยละ 4
จากการสำรวจเมื่อ พ.ศ. 2552 พบว่าชาวกะเหรี่ยงนับถือศาสนาพุทธร้อยละ 54.1 ศาสนาคริสต์ร้อยละ 39 และศาสนาพื้นเมืองร้อยละ 6.9 ส่วนชาวม้งและชาวลีซอส่วนใหญ่นับถือศาสนาพื้นเมืองดั้งเดิมร้อยละ 82.9 และร้อยละ 97.6 ตามลำดับ อย่างไรก็ตามกลุ่มประชากรที่นับถือศาสนาพื้นเมืองดั้งเดิมส่วนใหญ่มีประเพณีและความเชื่อที่ผสมผสานเข้ากับศาสนาพุทธ แม้จะนับถือศาสนาต่างกัน แต่พวกเขาก็สามารถอยู่ร่วมกันได้อย่างสันติและกลมกลืน
สถานที่สำคัญ

วัดจันทร์ มีเจดีย์เก่าแก่ตั้งอยู่ภายใน
อ่างเก็บน้ำห้วยอ้อ  เป็นอ่างเก็บน้ำขนาดใหญ่ ทัศนียภาพสวยงาม เป็นแหล่งตกปลาตามธรรมชาติ
ศูนย์ศิลปาชีพบ้านวัดจันทร์ เป็นสถานที่ฝึกอบรมการทอผ้าและการส่งเสริมอาชีพราษฎรในพื้นที่
ศูนย์พัฒนาโครงการหลวงวัดจันทร์
รายชื่อผลงานของอุรัสยา เสปอร์บันด์

อุรัสยาขณะถ่ายแบบให้กับนิตยสาร คลีโอ ใน พ.ศ. 2558
อุรัสยา เสปอร์บันด์ เป็นนักแสดงและนางแบบชาวไทย ปรากฏอยู่ในภาพยนตร์และละครโทรทัศน์มากมาย เธอเริ่มการแสดงตั้งแต่อายุ 15 ปี โดยมีบทบาทเล็ก ๆ ในละครเรื่อง บ้านก้านมะยม (2551) ปีถัดมา เธอแสดงละครซิตคอมแนวตลกเรื่อง เพื่อนซี้ล่องหน กำกับโดยนุกูล บุญเอี่ยม จากนั้นในปี 2553 เธอแสดงละครที่ประสบความสำเร็จถึงสองเรื่อง คือ กุหลาบไร้หนาม และ ดวงใจอัคนี ในละครเรื่อง กุหลาบไร้หนาม ได้แสดงร่วมกับเฌอมาลย์ บุญยศักดิ์และอัชชา นามปาน กำกับโดยอดุลย์ บุญบุตร ละครเรื่องนี้ได้รับเสียงวิจารณ์ที่ดี และยังได้รับการเสนอชื่อเข้าชิงรางวัลคมชัดลึก อวอร์ด สาขาละครยอดเยี่ยม ในละครเรื่อง ดวงใจอัคนี เธอแสดงร่วมกับณเดชน์ คูกิมิยะ โดยเป็นเรื่องราวความรักต้องห้ามระหว่างสองตระกูลที่ไม่ถูกกัน ละครเรื่องนี้ประสบความสำเร็จและเป็นบทที่แจ้งเกิดให้กับเธอ อุรัสยาได้รับรางวัลสยามดารา สตาร์ส อวอร์ดส์ และท็อปอวอร์ด สาขาดาวรุ่งหญิงยอดเยี่ยม จากการแสดงในละครเรื่องดังกล่าว
ในปี 2554 อุรัสยาแสดงละครแนวโลดโผนเรื่อง ตะวันเดือด คู่กับปริญ สุภารัตน์ ละครเรื่องนี้ได้รับเสียงชื่นชมจากนักวิจารณ์และกลายเป็นละครที่ทำเรตติงสูงที่สุดของช่อง 3 ในปีนั้น เธอยังถูกเสนอชื่อเข้าชิงรางวัลนาฏราช สาขานักแสดงนำหญิงยอดเยี่ยมขณะอายุ 19 ปี ทำให้เธอเป็นคนที่อายุน้อยที่สุดที่ถูกเสนอชื่อ จากนั้นรับบทนำเป็นเรื่องที่สาม ในละครเรื่อง เกมร้ายเกมรัก อันเป็นละครที่สร้างชื่อให้กับเธอ และทำให้เธอได้รับการเสนอชื่อเข้าชิงรางวัลโทรทัศน์ทองคำเป็นครั้งแรกในสาขานักแสดงนำหญิงดีเด่น อีกทั้งยังได้รับการเสนอชื่อเข้าชิงสยามดารา สตาร์ส อวอร์ดส์ สาขานักแสดงนำหญิงยอดเยี่ยมด้วย ปีถัดมา เธอแสดงร่วมกับณเดชน์อีกครั้ง ในละครเรื่อง ธรณีนี่นี้ใครครอง จากบทประพันธ์ของกาญจนา นาคนันทน์ กำกับโดยยุทธนา ลอพันธ์ไพบูลย์ ละครเรื่องนี้ได้รับเสียงวิจารณ์ทั้งบวกและลบปนกัน อุรัสยาได้รับรางวัลเมขลา สาขาดารานำหญิงเมขลามหานิยมแห่งปี และได้รับการเสนอชื่อเข้าชิงรางวัลท็อปอวอร์ด สาขานักแสดงนำหญิงยอดเยี่ยม หลังจากนั้น เธอปรากฏอยู่ในละครเรื่อง  มายาตวัน และ ดาวเรือง (2556)
บทบาทต่อมา อุรัสยารับบทเป็นศัลยแพทย์ชาวญี่ปุ่น ในละครซีรีส์ชุด ไรซิงซัน เรื่อง รอยฝันตะวันเดือด ละครชุดนี้ได้รับเสียงวิจารณ์ทั้งดีและไม่ดีผสมกัน นอกจากนี้เธอยังแสดงในละครย้อนยุคเรื่อง หนึ่งในทรวง (2558) และแสดงละครดราม่าที่กำกับโดยอำไพพร จิตต์ไม่งง เรื่อง คลื่นชีวิต (2560) ซึ่งเป็นผลงานที่ทำให้เธอได้รับรางวัลโทรทัศน์ทองคำ สาขานักแสดงนำหญิงดีเด่น ในปี 2561 อุรัสยาแสดงภาพยนตร์ครั้งแรกในเรื่อง น้อง.พี่.ที่รัก เข้าฉายในเดือนพฤษภาคม รวมทั้งมีผลงานละครเรื่อง ลิขิตรัก ออกอากาศในเดือนเดียวกัน
ภาพยนตร์

| --- | --- |
†: หมายถึง ผลงานที่ยังไม่ออกฉาย
| ปี | เรื่อง | บทบาท | ผู้กำกับ | หมายเหตุ | อ>  |
| --- | --- | --- | --- | --- | --- |
| 2561 | น้อง.พี่.ที่รัก | เจนขวัญ เหรียญสุวรรณ (เจน) | วิทยา ทองอยู่ยง |  |  |
| 2561 | นาคี ๒ | สร้อยอุบล ปิ่นคำ (สร้อย) | พงษ์พัฒน์ วชิรบรรจง |  |  |
| 2564 | รายากับมังกรตัวสุดท้าย | รายา | ดอน ฮอลล์   การ์โลส โลเปซ เอสตราดา | พากย์เสียงภาษาไทย |  |
| 2564 | อันดิฟีตเต็ด (Undefeated) | วี | เชาว์ คณาวุฒิกานต์ | ภาพยนตร์สั้น |  |
| 2565 | เร็วโหด..เหมือนโกรธเธอ | เจริตา (เจ) | นวพล ธำรงรัตนฤทธิ์ |  |  |
| 2565 | ลูน่า | ลูน่า | มาร์โก คาลันตารี | ภาพยนตร์สั้น |  |
| 2567 | เธอ ฟอร์ แคช สินเชื่อ..รักแลกเงิน | อิ๋ม | วาสุเทพ เกตุเพ็ชร์ |  |  |
| TBA | โฮมสวีตโฮม รีเบิร์ธ † | รอประกาศ | อเล็กซานเดอร์ คีเซิล สเตฟเฟน แฮคเคอร์ |  |  |
โทรทัศน์

| --- | --- |
†: หมายถึง ผลงานที่ยังไม่ออกอากาศ
| ปี | เรื่อง | บทบาท | ผู้กำกับ | เครือข่าย | หมายเหตุ | อ>  |
| --- | --- | --- | --- | --- | --- | --- |
| 2551 | บ้านก้านมะยม | จูเรีย | สุประวัติ ปัทมสูต | ช่อง 3 |  |  |
| 2552 | เพื่อนซี้ล่องหน | ส้ม | นุกูล บุญเอี่ยม | ช่อง 3 | ละครซิตคอม |  |
| 2553 | กุหลาบไร้หนาม | นุชรี | อดุลย์ บุญบุตร | ช่อง 3 |  |  |
| 2553 | ดวงใจอัคนี | อัจจิมา / จี๊ด | ยุทธนา ลอพันธุ์ไพบูลย์ | ช่อง 3 | ละครชุด 4 หัวใจแห่งขุนเขา |  |
| 2553 | วายุภัคมนตรา | อัจจิมา / จี๊ด | พงษ์พัฒน์ วชิรบรรจง | ช่อง 3 | ละครชุด 4 หัวใจแห่งขุนเขา |  |
| 2554 | ตะวันเดือด | เพชรรุ้ง | อรรถพร ธีมากร | ช่อง 3 | ละครในโครงการ 4+1 แชนแนลทรี ซูเปอร์สตาร์ |  |
| 2554 | เกมร้ายเกมรัก | นางฟ้า / ฟ้าลดา | อำไพพร จิตต์ไม่งง | ช่อง 3 | ละครในโครงการ 4+1 แชนแนลทรี ซูเปอร์สตาร์ |  |
| 2555 | ธรณีนี่นี้ใครครอง | ดรุณี | ยุทธนา ลอพันธ์ไพบูลย์ | ช่อง 3 |  |  |
| 2555 | ซูเปอร์ฮีโร่ หล่อช่วยได้ | ตนเอง | แอน ทองประสม | ช่อง 3 | พากย์เสียง; รับเชิญ |  |
| 2556 | มายาตวัน | มัทนา | ผิน เกรียงไกรสกุล | ช่อง 3 | ละครชุด 3 ทหารเสือสาว |  |
| 2556 | มนต์จันทรา | มัทนา | อรรถพร ธีมากร | ช่อง 3 | ละครชุด 3 ทหารเสือสาว |  |
| 2556 | ฟ้ากระจ่างดาว | มัทนา | บัณฑิต ทองดี | ช่อง 3 | ละครชุด 3 ทหารเสือสาว |  |
| 2556 | ดาวเรือง | ดาวเรือง | กฤษณ์ ศุกระมงคล | ช่อง 3 |  |  |
| 2556 | ซูเปอร์ฮีโร่ สวยช่วยได้ | ตนเอง | แอน ทองประสม | ช่อง 3 | พากย์เสียง |  |
| 2557 | รอยรักหักเหลี่ยมตะวัน | มายูมิ ทาคาฮาชิ | กฤษณ์ ศุกระมงคล | ช่อง 3 | ละครชุด ไรซิงซัน |  |
| 2557 | รอยฝันตะวันเดือด | มายูมิ ทาคาฮาชิ | กฤษณ์ ศุกระมงคล | ช่อง 3 | ละครชุด ไรซิงซัน |  |
| 2558 | หนึ่งในทรวง | หทัยรัตน์ / ปุ้ม | ยุทธนา ลอพันธ์ไพบูลย์ | ช่อง 3 |  |  |
| 2560 | คลื่นชีวิต | จีราวัจน์ | อำไพพร จิตต์ไม่งง | ช่อง 3 |  |  |
| 2560 | เล่ห์ลับสลับร่าง | เภตรา ภาวดี | กฤษณ์ ศุกระมงคล | ช่อง 3 |  |  |
| 2561 | ลิขิตรัก | เจ้าหญิงอลิซ มาเดอลีน เทเรซ่า ฟิลลิปเป้ | อำไพพร จิตต์ไม่งง | ช่อง 3 |  |  |
| 2562 | กลิ่นกาสะลอง | กาสะลอง / ซ้องปีบ / หมอพิมพ์พิศา / พิมพ์มาดา | สันต์ ศรีแก้วหล่อ | ช่อง 3 |  |  |
| 2565 | คือเธอ | สายขิม กิดาการ | อำไพพร จิตต์ไม่งง | ช่อง 3 |  |  |
| 2565 | ถ้ำหลวง: ภารกิจแห่งความหวัง | เคลลี่ | นัฐวุฒิ พูนพิริยะ   เควิน ตันเจริญ | เน็ตฟลิกซ์ |  |  |
| 2565 | ลายกินรี | แม่หญิงพุดซ้อน | พงษ์พัฒน์ วชิรบรรจง | ช่อง 3 เอชดี |  |  |
| 2567 | จนกว่าจะได้รักกัน | อาโป | ณธภร พัชรชญานนท์ | ช่อง 3 เอชดี |  |  |
| 2567 | หนึ่งในร้อย | อนงค์ | อำไพพร จิตต์ไม่งง | ช่อง 3 เอชดี |  |  |
| 2568 | ดาหลา บุปผา ฆาตกรรม | ดาหลา | ฐานิกา เจนเจษฎา   เอลิซ่า เปียง | เน็ตฟลิกซ์ |  |  |
เพลง

| ปี | เพลง | อัลบัม | หมายเหตุ | อ>  |
| --- | --- | --- | --- | --- |
| 2554 | "นาฬิกาตาย" | เพลงประกอบละคร ตะวันเดือด |  |  |
| 2555 | "ซัมเมอร์นี้ต้องมีเลย์" (กับ ณเดชน์ คูกิมิยะ) | ซิงเกิลไม่มีอัลบั้ม | เพลงประกอบโฆษณาเลย์ รสกุ้งมังกรกระทะร้อน |  |
| 2555 | "อาการรัก" | เพลงประกอบละคร ธรณีนี่นี้ใครครอง |  |  |
| 2555 | "เปลี่ยน" | ซิงเกิลไม่มีอัลบั้ม | เพลงประกอบโฆษณาทรูมูฟ เอช 3 จีพลัส |  |
| 2555 | "เปลี่ยนมาสนุกด้วยกัน"  (กับ ณเดชน์ คูกิมิยะ) | ซิงเกิลไม่มีอัลบั้ม | เพลงประกอบโฆษณาทรูมูฟ เอช 3 จีพลัส |  |
| 2556 | "เลย์ซัมเมอร์"  (กับ ณเดชน์ คูกิมิยะ) | ซิงเกิลไม่มีอัลบั้ม | เพลงประกอบโฆษณาเลย์ รสออริจินัล |  |
| 2556 | "เราเข้าถึงใจ" | ซิงเกิลไม่มีอัลบั้ม | เพลงประกอบโฆษณาทรูมูฟ เอช 3 จีพลัส |  |
| 2556 | "อยากบอกรัก"  (กับ เดอะริชแมนทอย, หรินทร์ สุธรรมจรัส และสรุยศ คงมี) | ซิงเกิลไม่มีอัลบั้ม | เพลงประกอบโฆษณาเดนทีน |  |
| 2557 | "เลย์ซัมเมอร์"  (กับ ณเดชน์ คูกิมิยะ) | ซิงเกิลไม่มีอัลบั้ม | เพลงประกอบโฆษณาเลย์ รสหอยเชลล์อบเนยกระเทียม |  |
| 2557 | "ใครหนอ" | ซิงเกิลไม่มีอัลบั้ม | เพลงประกอบโฆษณาแบรนด์รังนกแท้ |  |
| 2557 | "แล้วเราจะได้รักกันไหม"  (กับ ณเดชน์ คูกิมิยะ) | เพลงประกอบละคร รอยฝันตะวันเดือด |  |  |
| 2558 | "จูบ"  (กับ จิรายุ ตั้งศรีสุข) | เพลงประกอบละคร หนึ่งในทรวง |  |  |
| 2559 | "Happy Birthday ช่อง 3"  (กับ ณเดชน์ คูกิมิยะ) | ซิงเกิลไม่มีอัลบั้ม | เพลงเนื่องในโอกาสฉลองครบรอบ 46 ปี ช่อง 3 |  |
| 2559 | "เซตแล้วตบ"  (กับ ราศรี บาเล็นซิเอก้า, คิมเบอร์ลี แอน เทียมศิริ, ราณี แคมเปน, นิษฐา จิรยั่งยืน และรณิดา เตชสิทธิ์) | ซิงเกิลไม่มีอัลบั้ม | เพลงเชียร์ทีมวอลเลย์บอลไทย เวิลด์กรังด์ปรีซ์ 2016 |  |
| 2560 | "Make it happen"  (กับ ปริญญา อินทชัย) | ซิงเกิลไม่มีอัลบั้ม | เพลงประกอบโฆษณาเมย์เบลลีน |  |
| 2562 | "ทัชที่ดีต่อใจ"  (กับ เคลียร์) | ซิงเกิลไม่มีอัลบั้ม | เพลงประกอบโฆษณาฟิล์มโฟกัส |  |
| 2563 | "รักนะการ์ดอย่าตก"  (กับ จรินทร์พร จุนเกียรติ และกรภพ จันทร์เจริญ) | ซิงเกิลไม่มีอัลบั้ม | เพลงรณรงค์ในช่วงการระบาดทั่วของโควิด-19 ของคาโออินดัสเตรียล |  |
| 2565 | "Moonlight Memories" | ซิงเกิลไม่มีอัลบั้ม | เพลงประกอบภาพยนตร์สั้น ลูน่า |  |
| 2567 | "บอกทีว่าเธอก็รู้สึก"  (กับ ปริญ สุภารัตน์) | ซิงเกิลไม่มีอัลบั้ม | เพลงประกอบละคร จนกว่าจะได้รักกัน |  |
มิวสิกวิดีโอ

| ปี | เพลง | ศิลปิน | อ>  |
| --- | --- | --- | --- |
| 2550 | "เด็กหลังห้อง" | มิสเตอร์ดี |  |
| 2550 | "หุ่นไม่ให้แต่ใจรัก" | มิสเตอร์ดี |  |
| 2551 | "ต่อให้โลกหยุดหมุน" | ซีควินท์ |  |
| 2555 | "My Bad Habit" | ชินวุฒ อินทรคูสิน |  |
| 2556 | "อยากบอกรัก" | อุรัสยา, เดอะริชแมนทอย, หรินทร์ สุธรรมจรัส และสรุยศ คงมี |  |
| 2557 | "แล้วเราจะได้รักกันไหม" | อุรัสยา และ ณเดชน์ คูกิมิยะ |  |
| 2558 | "จูบ" | อุรัสยา และ จิรายุ ตั้งศรีสุข |  |
| 2558 | "ปั่นจักรยาน" | สหรัถ สังคปรีชา, บุรินทร์ บุญวิสุทธิ์, พีระพัฒน์ เถรว่อง และอาทิวราห์ คงมาลัย |  |
| 2559 | "Happy Birthday ช่อง 3" | อุรัสยา และ ณเดชน์ คูกิมิยะ |  |
| 2559 | "เซตแล้วตบ" | อุรัสยา, ราศรี บาเล็นซิเอก้า, คิมเบอร์ลี แอน เทียมศิริ, ราณี แคมเปน, นิษฐา จิรยั่งยืน และรณิดา เตชสิทธิ์ |  |
| 2560 | "Make it happen" | อุรัสยา และ ปริญญา อินทชัย |  |
| 2561 | "Hot Girls" | ศรัณย์รัชต์ ดีน และ ฟักกลิ้งฮีโร่ |  |
| 2561 | "รักน้องคนเดียวววว" | ยัวร์บอยทีเจ, ซันนี่ และนิชคุณ |  |
| 2561 | "อย่าเพิ่งถอดใจ" | ณรงค์วิทย์ เตชะธนะวัฒน์, บานานาโบต, ภานุเดช เทพบัวแก้ว และสมเกียรติ เมธาพฤทธิ์ |  |
| 2562 | "ทัชที่ดีต่อใจ" | อุรัสยา และ เคลียร์ |  |
| 2563 | "ห่างเพื่อรักเธอ" | สิงโต นำโชค |  |
| 2563 | "รักนะการ์ดอย่าตก" | อุรัสยา, จรินทร์พร จุนเกียรติ และกรภพ จันทร์เจริญ |  |
| 2565 | "ทุกอย่างที่เป็นเธอ" (Everything is ALL You) | ภพธร สุนทรญาณกิจ |  |
คอนเสิร์ต

| ปี | ชื่อ | สถานที่ | วันที่ | หมายเหตุ | อ>  |
| --- | --- | --- | --- | --- | --- |

| 2553 | คิดถึงแม่ ครั้งที่ 13 | เอ็มซีซี ฮอลล์ เดอะมอลล์ บางกะปิ | 12 สิงหาคม | แขกรับเชิญ |  |
| 2554 | เบิร์ดอาสาสนุก | อิมแพ็ค อารีน่า เมืองทองธานี | 19–21 สิงหาคม | แขกรับเชิญ |  |
| 2555 | 4+1 Channel 3 Superstar Concert | อิมแพ็ค อารีน่า เมืองทองธานี | 4 กุมภาพันธ์ | แขกรับเชิญ |  |
| 2555 | PTT The Impression Concert | อิมแพ็ค อารีน่า เมืองทองธานี | 29–30 มิถุนายน | แขกรับเชิญ |  |
| 2556 | 3 ทหารเสือสาว Limited Edition Live Show | เซ็นทรัลเวิลด์ ไลฟ์ฮอลล์ | 7 พฤษภาคม | กับนักแสดงละครชุด 3 ทหารเสือสาว |  |
| 2557 | Give Me 5 Concert Rate A | อิมแพ็ค อารีน่า เมืองทองธานี | 25 ตุลาคม | แขกรับเชิญ |  |
| 2560 | Love is in the Air : Channel 3 Charity Concert | อิมแพ็ค อารีน่า เมืองทองธานี | 29 เมษายน | กับนักแสดงทางช่อง 3 |  |
| 2561 | Thaitanium Unbreakable Concert | ไบเทค บางนา (ฮอลล์ 105) | 12 ตุลาคม | แขกรับเชิญ |  |
| 2562 | The Real Nadech Concert | รอยัล พารากอน ฮอลล์ สยามพารากอน | 19–20 พฤษภาคม | แขกรับเชิญ |  |
| 2563 | Peck Palitchoke 15th Anniversary The Final Odyssey Concert Concert | อิมแพ็ค อารีน่า เมืองทองธานี | 7–8 พฤศจิกายน | แขกรับเชิญ |  |
เชิงอรรถ

↑  หลังจากถ่ายทำเสร็จแล้ว ละครถูกพับเก็บไว้และไม่ได้ถูกนำมาออกอากาศทางช่องสามแต่อย่างใด จนกระทั่งในปี 2564 มีการนำมาเผยแพร่เป็นครั้งแรกบนแอปพลิเคชัน สามพลัสพรีเมียม'"`UNIQ--ref-00000039-QINU`"'
แหล่งข้อมูลอื่น

รายชื่อผลงานของอุรัสยา เสปอร์บันด์ ที่อินเทอร์เน็ตมูวีเดตาเบส
อุรัสยา เสปอร์บันด์ ที่รอตเทนโทเมโทส์